text: Esbjerg Energy er i semifinalen
  16 marts 2016 kl. 07.21
  Esbjerg Energy har fået ny energi efter at holdet i går spillede sig i semifinalen mod Rødovre.
  Det er en flok glade ishockeyspillere man kan se på den video holdet i går aftes delte på deres facebookside, efter at holdet i går aftes vandt på udebane over Rødovre Mighty Bulls.
  For at kvalificere sig til semifinalen måtte Esbjerg Energy spille en serie af kampe mod Rødovre. Tirsdag spillede de den 6. kamp mod københavnerne. En kamp der stod til at blive lige, da ingen af de to hold scorede så meget som et enkelt mål.
  Kampen måtte i overtid, og Esbjerg Energy endte med at vinde kampen med et enkelt mål. Esbjerg vandt serien med 4 point over Rødovres 2, og det betyder at den sidste planlagte kvartfinalekamp, der skulle have fundet sted fredag, er unødvendig, da Rødovre, selv med en sejr, ikke kan hente Esbjerg-holdet på point.
  På fredag findes Esbjerg Energys modstander i semifinalen.
  
  